**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2016. április 29-ei rendkívüli ülésére**

**Javaslat az Integrált Területi Program módosítására**

Szombathely Megyei Jogú Város Közgyűlése 120/2016. (IV.20.) Kgy. sz. határozatában döntött Szombathely Integrált Területi Programjának (ITP) módosításáról. A Közgyűlés a határozat 3. pontjában foglaltak alapján egyúttal felhatalmazta a Gazdasági és Városstratégiai Bizottságot az ITP tartalmában szükséges további módosítások jóváhagyására.

A 2016. április 20-ai közgyűlésen a „Javaslat az Integrált Területi Program módosítására” című napirendi ponthoz beterjesztett módosító indítványban ismertetésre került, vizsgáljuk meg, hogy a Terület- és Településfejlesztési Operatív Program turisztikai célú fejlesztéseket támogató felhívása keretében támogatható-e Szombathely Megyei Jogú Város elképzeléseihez illeszkedő turisztikai fejlesztés. Annak biztosítása érdekében azonban, hogy a TOP keretében városunk megvalósíthasson turisztikai célú fejlesztést, javaslom, hogy az ITP-be kerüljön visszaemelésre a **„Szombathely térségi jelentőségű turisztikai vonzerejének fejlesztése”** megnevezésű fejlesztési cél, az ITP első változatában foglaltak szerinti összeg tartalékkal megnövelt mértékéig, azaz mindösszesen **700 millió forint** összeggel. Egyúttal javaslom, hogy az összeg **„A szombathelyi vásárcsarnok fejlesztése a helyi termékek piacra juttatása érdekében”** című fejlesztési elképzelésből kerüljön levonásra, amelynek módosított keretösszege ennek következtében **1,603 milliárd forint**.

A fejlesztési elképzelések módosított felsorolását jelen előterjesztés melléklete tartalmazza.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2016. április „ ”**

**/: Dr. Puskás Tivadar :/**

**Határozati javaslat**

**……../2016. (IV. 29.) GVB sz. határozat**

A Gazdasági és Városstratégiai Bizottsága a „Javaslat az Integrált Területi Program módosítására” című előterjesztést megtárgyalta, és a 120/2016. (IV.20.) Kgy. sz. határozat 3. pontjában foglalt felhatalmazás alapján a következő döntést hozta:

1. A Bizottság az előterjesztés melléklete szerint jóváhagyja Szombathely Megyei Jogú Város Integrált Területi Programja módosításának javaslatát.
2. A Bizottság felkéri a polgármestert, hogy a fenti döntésnek megfelelően módosított Integrált Területi Program Nemzetgazdasági Minisztérium részére történő benyújtásáról gondoskodjon.

**Felelős:**  Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője)

**Határidő:** azonnal